Bryan Cobain

Cobra Motorcycle Club (Tail Gunner)(อดีต)

**Bryan Cobain** คือตัวละครที่สวมบทบาทโดย beckhamthk

## **คำอธิบาย**

Bryan Cobain เป็นอดีตสมาชิกของ Cobra Motorcycle Club ในตำแหน่ง Tail Gunner รวมถึงเป็น First 9 หรือ สมาชิกคลับ 9 คนแรกที่ก่อตั้งคลับขึ้นมา แต่ปัจจุบันCobra Motorcycle Clubได้ทำการแยกย้ายกันไป Bryanจึงได้เข้าร่วมกลุ่มPrivate Management Company(PMC)จากคำชักชวนของLee Four เขาเป็นคนทีมีมนุษย์สัมพันธ์ที่ดีเข้ากับคนอื่นได้ง่าย ชอบพูดคุย เป็นคนตลก สนุกสนาน เฮฮา แต่ก็ไม่ยอมคน พร้อมเผชิญหน้าเมื่อมีปัญหา แต่ลึกๆเป็นคนที่มีจิตใจอ่อนโยนและห่วงใยคนที่เขาให้ความสำคัญเสมอ ส่วนที่มาของฉายาไบรอู๊ดหรืออู๊ดนั้นคือมีอยู่วันหนึ่ง เขาได้พบกับ Jahrodx Ontherock เป็นครั้งแรก Jahrodxได้เรียกชื่อเขาผิดจากไบรอันเป็นไบรอู๊ด ซึ่งสร้างเสียงหัวเราะให้กับเพื่อนของไบรอันที่อยู่ตรงนั้นเป็นอย่างมากรวมถีงตัวไบรอันเอง หลังจากนั้นคนรอบๆตัวที่ใกล้ชิดไบรอันส่วนใหญ่จึงเรียกไบรอันว่าไบรอู๊ดหรืออู๊ดเฉยๆ

## **ข้อมูลภูมิหลัง**

Bryan Cobainเติบโตขึ้นในเมือง Las Vegas,Nevada โดยพ่อแม่ของเขานั้นประกอบอาชีพทำธุรกิจร้านกาแฟเป็นของตัวเอง ซึ่งธุรกิจของครอบครัวนั้นก็เป็นไปอย่างราบรื่นทำให้มีเงินใช้อย่างเพียงพอตลอด ช่วงวัยเด็กของBryanนั้นค่อนข้างเรียบง่าย ไม่มีอะไรต่างจากเด็กทั่วๆไป เขาชอบเล่นสนุกสนานกับเพื่อนๆที่โรงเรียน เป็นคนคอยสร้างเสียงหัวเราะให้กับคนรอบข้างเสมอ แต่ตัวของเขาเองนั้นไม่ค่อยมีปฏิสัมพันธ์ที่ดีกับพ่อแม่สักเท่าไร เพราะพ่อแม่ของเขานั้นยุ่งแทบจะตลอดในการบริหารธุรกิจร้านกาแฟของครอบครัว ไม่ค่อยมีเวลาพูดคุยกับBryanเท่าไรนัก

พอขึ้นเรียนชั้นระดับมัธยมต้นชีวิตของเขาดูจะไม่ค่อยราบรื่นเหมือนตอนประถมเท่าไร เนื่องสภาพสังคมที่เปลี่ยนไปมากจากชั้นประถม เขามักจะโดนแกล้งจากเพื่อนในโรงเรียนอยู่ประจำ มีอยู่วันหนึ่งเขาโดนแกล้งจากเพื่อนอีกเช่นเคยแต่ครั้งนี้เขาได้ทำการสู้กลับจนเพื่อนของเขาบาดเจ็บสาหัสจนถูกส่งโรงพยาบาล พ่อแม่ของเขาตกใจมากเลยต่อว่าBryanที่ใช้ความรุนแรง โดยไม่ได้ถามเลยว่ากว่าเขาจะหมดความอดทนลงไม้ลงมือเขาต้องโดนอะไรมาบ้าง นั่นทำให้เขาไม่พอใจพ่อกับแม่มากๆจนความสัมพันธ์ที่มีต่อพ่อแม่เริ่มแย่ลง เขาค้นพบพรสวรรค์ในการต่อยตีและความแข็งแกร่งของตัวเอง นั่นจึงทำให้เขาไม่กลัวใครอีกต่อไป และคอยช่วยเหลือผู้ที่โดนแกล้งในโรงเรียน โดนการที่หากใครโดนรังแกแล้วมาบอกBryanเขาก็จะไปเล่นงานที่แกล้งคนนั้นจนบาดเจ็บหนัก

มีเพื่อนบางคนที่ไม่ชอบแนวทางของBryanเท่าไรเนื่องจากมันก็คือการใช้ความรุนแรงแก้ปัญหา แต่ตัวเขา ณ ขณะนั้นแทบจะไม่ฟังใครแล้วเนื่องจากเขาเคยโดนแกล้งมาตลอด มันจึงฝังใจเขาและเชาก็เข้าใจคนที่ถูกแกล้งเป็นอย่างดีเขาจึง อยากจะจัดการคนที่ชอบแกล้งคนอื่นให้สาสม แต่ถึงเขาจะใช้แนวทางนี้ในการแก้ปัญหาทางสังคม แต่เรื่องการเรียนเขาก็ทำได้อย่างยอดเยี่ยมสามารถทำคะแนนสูงๆได้ทุกวิชา เขาตั้งใจจะเรียนต่อในมหาวิทยาลัยชื่อดัง แต่ว่านั่นก็เป็นช่วงที่ ธุรกิจร้านกาแฟของครอบครัวกลับถูกยุบเนื่องจากพ่อของเขาดันไปติดหนี้การพนันเข้า ชีวิตของเขาดิ่งลงเหวอย่างไม่น่าเชื่อ พ่อกับแม่ของเขาตัดสินใจฆ่าตัวตายเนื่องจากไม่สามารถใช้ชีวิตต่อได้ ทิ้งให้Bryanต้องใช้ชีวิตเพียงลำพัง

เขาได้หันมาชกมวยใต้ดินเพื่อหาเลี้ยงชีพ เนื่องจากพรสวรรค์ของเขาทำให้เขาชนะคู่ต่อสู้ได้ทุกครั้ง เขาได้เงินมามากมายจากการลงพนันข้างตัวเองและจากคนใหญ่คนโตในวงการนี้ พออยู่ในวงการนี้ได้3-4ปี ตัวเขาเองเริ่มรู้สึกว่า ชีวิตแบบนี้เป็นสิ่งที่ตัวเองถามหาจริงหรือไม่ เขามีเงินมากมายก็จริงแต่เขากลับรู้สึกไม่มีความสุขและไม่มีชีวิตชีวาเท่าที่ควร ตัวเขาในตอนนี้นั้นแทบจะไม่มีเพื่อนหรือคนรอบกายเลย จนในที่สุดเขาตัดสินใจออกจากวงการชกมวยใต้ดิน Bryanจึงได้เดินทางมาที่เมือง  Los Santos เพื่อเริ่มต้นชีวิตใหม่ของตัวเองและหาความหมายของชีวิตตัวเอง

## **เหตุการณ์ที่เกี่ยวข้องภายในเมือง**

หลังจากที่ Bryan ได้มาอาศัยอยู่ที่เมืองLos Santosเขาได้รู้จักกับผู้คนมากมาย แล้วได้กลายมาเป็นหนึ่งในสมาชิกของ Cobra Motorcycle Club คลับมอเตอร์ไซค์ในเมืองขณะนั้น เขาคอยทำงานกับคลับเรื่อยมา จนความสัมพันธ์ของเขากับคนในคลับแน่นแฟ้น เขารู้สึกมีความสุขกับชีวิตแบบนี้มาก เขามีเพื่อนรู้ใจและคอยช่วยเหลือเขายามมีปัญหา ตัวเขาเองก็พร้อมจะช่วยเหลือเพื่อนกลุ่มนี้เช่นกันแม้จะต้องแลกด้วยชีวิต

ต่อมาเขาได้ตกหลุมรักหญิงสาวที่ชื่อ Kim Yun Ja เขาจึงได้พยายามตามจีบเธอ ซึ่งในขณะนั้นคุณ Deep Bloodblue ก็ตามจีบเธออยู่เช่นกัน จนกระทั่งวันหนึ่ง Bryan ตัดสินใจสารภาพรักกับKim ต่อหน้าคุณDeepซึ่งนั่นทำให้Deepไม่พอใจมากๆ จึงเกิดการปะทะกันช่วงนึงระหว่างBryanกับDeep คุณKimจึงได้ตัดสินใจแต่งงานกับBryanเพื่อยุติเรื่องทั้งหมดและเพื่อความปลอดภัยของDeep

หลังจากแต่งงานได้ไม่นานนักทั้งคู่ก็ตัดใจสินหย่าร้างกัน หลังจากหย่าร้างBryanกลายเป็นคนที่ซึมเศร้าไปสักพักนึงและติดบุหรี่อย่างหนัก เขาได้หายตัวไปจากเมืองช่วงเวลานึงเพื่อต้องการเวลาในการทำใจ

หลังจากหายตัวไปได้สักพักนึง Bryanได้กลับมาใช้ชีวิตยังLos Santosและกลายเป็นBryanคนเดิมอย่างที่เคยเป็น เขาทำใจเรื่องที่หย่ากับคุณKimได้ และตัดสินใจที่จะเป็นเพื่อนที่ดีต่อเธอ คอยช่วยเธอทำธุรกิจVanilla Unicorn และเรื่องอื่นๆด้วย เขาได้กลับมาใช้ชีวิตอย่างมีความสุขอีกครั้ง ทั้งผ่อนคลายบ้าง โลดโผนบ้าง

## **ประวัติอาชญากรรม**

* *บุกรุกค่ายทหาร*
* *ทำร้ายร่างกายเจ้าหน้าที่*
* *ก่อความวุ่นว่าย*
* *ยิงคน*

## **คำพูดติดปาก**

* *-“ไอเวรเอ้ย”*
* -"ยิงแม่งเลย"
* *-“ตายห่าละ”*
* -"เอ้าา"